**CYFARFOD CYFFREDINOL BLYNYDDOL WAHWN**

**21 Hydref 2024**

**Adroddiad Effaith**

**Trosolwg**

Er gwaethaf gostyngiad o 2.5% yng Nghyllid Aml Flwyddyn CCC yn 2024-2025, cafodd WAHWN flwyddyn eithriadol o gynhyrchiol ac mae ar y trywydd cywir i ddiwallu neu ragori ar ein targedau.

Gyda chais llwyddiannus am status Elusennol ym mis Gorffennaf 2024, bellach gall WAHWN fanteisio ar ystod ehangach o gyfleoedd cyllido fydd yn ein galluogi i gynyddu ein gwydnwch a’n cynaladwyedd.

Gydag aelodaeth sy’n tyfu’n gyflym, gan gynnwys nifer cynyddol o aelodau o’r sector iechyd, academaidd a’r trydydd sector rydyn ni ar y trywydd cywir i groesi 1000 o aelodau cyn diwedd y flwyddyn. Gyda chefnogaeth gan Gronfa Cymunedau’r Loteri Genedlaethol eleni, mae’r Marchnadoedd wyneb yn wyneb mewn chwe rhanbarth ledled Cymru wedi ein galluogi i ymgysylltu ag ystod ehangach o weithwyr proffesiynol rhanbarthol ym maes y celfyddydau ac iechyd ac wedi creu potensial ar gyfer gwaith partneriaeth newydd.

Mae potensial gan waith partneriaeth newydd gyda Phennaeth Cymru, y Sefydliad Iechyd Meddwl, i sicrhau cefnogaeth a chyllid ar gyfer cynhadledd GWEHYDDU 2025, y mae CCC, Prifysgol Glyndŵr Wrecsam a BIP Betsi Cadwaladr yn awyddus i’w chyd-gynnal a’i chefnogi.

Cafodd WAHWN y fraint o groesawu dwy ddirprwyaeth ryngwladol eleni, dirprwyaeth o Japan i Gaerdydd a dirprwyaeth o Fflandrys i’r Gogledd, ac mae potensial gan y ddwy i arwain at ymweliadau a chydweithio rhyngwladol pellach.

Mae WAHWN yn parhau i chwarae rôl hanfodol yn ecoleg y celfyddydau, iechyd a llesiant, gan gydweithio’n agos gyda rhanddeiliaid e.e. Cyngor Celfyddydau Cymru, Iechyd Cyhoeddus Cymru, Swyddfa Llesiant Cenedlaethau’r Dyfodol a Chonffederasiwn GIG Cymru.

***“Er gwaethaf yr holl heriau mae Cymru wir ar y blaen.”*** (David Cutler, Sefydliad Baring yng Ngrŵp Dysgu WAHWN Hydref 24)

Mae WAHWN yn parhau i fanteisio ar gyfleoedd allweddol ar gyfer eiriolaeth, i alluogi aelodau i ymateb i bolisïau a strategaethau allweddol Llywodraeth Cymru a dylanwadu arnynt, megis y Strategaeth Iechyd Meddwl ddrafft, Blaenoriaethau Diwylliant a gweledigaeth 7 mlynedd Cymru Can Llesiant Cenedlaethau’r Dyfodol. Fel cefnogwr swyddogol ymgyrch Hapus Iechyd Cyhoeddus Cymru, rydyn ni’n parhau i godi proffil y celfyddydau a chreadigrwydd ar gyfer iechyd meddwl da a llesiant. Mae ein lle ar y Grŵp Trawsbleidiol ar y Celfyddydau ac Iechyd yn sicrhau ein bod yn parhau i gynrychioli’r sector ymhlith aelodau’r Senedd i feithrin dylanwad gwleidyddol a bydd ein presenoldeb yng nghynhadledd arfaethedig Conffederasiwn GIG Cymru a Gŵyl Syniadau’r Economi Llesiant yn ein galluogi i eiriol ymhellach dros fuddion a gwerth gwaith ein sector.

**Prif Ystadegau**

**Aelodaeth**

* Wedi codi o 800 i 935 = **cynnydd o** **16.8%**
* Ffurflen gofrestru newydd i aelodau sy’n casglu data ar anghenion cymorth/hyfforddiant a monitro cydraddoldeb amrywiaeth a chynhwysiant

**Cyfathrebu**

Cylchlythyr Mailchimp

820 Hydref 23 a 928 Hydref 24 (**cynnydd o** **13%)**

Dilynwyr Facebook:-

 820 Hydref 2023 a 1105 Hydref 2024 (**cynnydd o** **40.9%)**

Dilynwyr Instagram :

 331 Hydref 2023 a 578 Hydref 2024 (**cynnydd o** **74%)**

Dilynwyr Twitter/X:

 818 Hydref 2023 a 997 Hydref 2024 (**cynnydd o** **21.8%)**

**Y Gymraeg**

* 100% o negeseuon ar y cyfryngau cymdeithasol yn ddwyieithog
* Cynllun Datblygu’r Gymraeg ar waith
* Cynnig Cymraeg ar waith
* Digwyddiad i ymarferwyr yn targedu ymarferwyr Cymraeg

**Rhaglen**

* + **Camu i Mewn** – cefnogi 4 ymarferydd gyda phrofiad byw drwy hyfforddiant, goruchwylio, mentora a lleoliadau gwaith mewn lleoliadau iechyd a chymunedol. WAHWN yn cynnal cymuned ymarfer (ledled y DU) i rannu gwersi.
	+ **Grwpiau Dysgu** – sesiynau bob pythefnos yn cefnogi 24 o bartneriaethau celfyddydau ac iechyd i gysylltu, rhannu heriau a llwyddiannau.
	+ **Cylchlythyr** – 10 cylchlythyr misol dwyieithog yn rhannu newyddion, cyfleoedd, adnoddau, ffrydiau cyllido a hyfforddiant
	+ **Sut Mae’n Mynd?** hyfforddiant Strategaethau Ymarfer Myfyriol Creadigol ar gyfer Llesiant yn cefnogi ? o ymarferwyr
	+ **Marchnadoedd** – 6 marchnad yng Ngwynedd, Sir Ddinbych, Abertawe, Castell Nedd Port Talbot, Sir Gaerfyrddin a Phen-y-bont gyda ? yn bresennol
	+ **Cyfarfodydd Rhwydwaith** – 10 cyfarfod rhwydwaith gyda c. 200 yn bresennol yn rhannu polisi ac ymarfer
	+ **Rhwydwaith Heneiddio Creadigol** – 4 cyfarfod, a digwyddiad rhwydweithio rhyngwladol wedi’i gynllunio ar gyfer mis Hydref 2024 gyda 90 yn bresennol.